**OSNOVNA ŠKOLA SOKOLOVAC**

**OBRAZLOŽENJE FINANCIJSKOG PLANA ZA 2017. GODINU I**

**PROJEKCIJE ZA 2018. I 2019. GODINU**

1. **Sažetak djelokruga rada škole**

Osnovna škola Sokolovac ima predmet poslovanja osnovno školovanje djece i mladeži sukladno Zakonu o odgoju i obrazovanju u osnovnoj i srednjoj školi. Nastava je organizirana u jutarnjoj smjeni u petodnevnom radnom tjednu sa slobodnim subotama. Nastava, redovna, izborna, dodatna i dopunska izvodi se prema Nastavnom planu i programu, Godišnjem planu i programu rada Škole, te Školskom kurikulumu za školsku godinu 2016./2017.

OŠ Sokolovac pohađa 224 učenika raspoređenih u 18 razrednih odjela, od kojih Matičnu školu Sokolovac pohađa 161 učenik, a područnu školu Veliki Botinovac pohađa 6 učenika, područnu školu Velika Mučna pohađa 24 učenika, područnu školu Mala Mučna pohađa 12 učenika, područnu školu Srijem pohađa 21 učenik.

U OŠ Sokolovac zaposleno je 11 učitelja razredne nastave, 19 učitelj predmetne nastave, 1 ravnatelj, 2 stručna suradnika, 2 administrativna djelatnika i 10 ostalih djelatnika .

1. **Obrazloženje programa rada školske ustanove**

Prioritet škole je kvalitetno obrazovanje i odgoj učenika koje se ostvaruje kroz:

- stalno usavršavanje nastavnog kadra; te podizanje nastavnog standarda na višu razinu;

- poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja; i druge aktivnosti u projektima, priredbama i manifestacijama;

- poticanje za sudjelovanje na sportskim aktivnostima, uključivanje kroz natjecanja na školskoj razini i šire;

- organiziranje zajedničkih aktivnosti učenika, roditelja i učenika tijekom izvannastavnih aktivnosti, na organizaciji u upoznavanju kulturne i duhovne baštine;

- poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

1. **Zakonske i druge podloge na kojima se zasniva program rada škole**

Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10.105/10.,90/11.,

16/12.,86/12.,126/12.,94/13.), Zakon o ustanovama (NN 76/93., 29/97., 47/99. i 35/08.), Zakon o proračunu (NN broj 87/08.,136/12.) i registrirani djelokrug rada ustanove.

Upute za izradu prijedloga financijskog plana za razdoblje 2017.-2019. od 12. listopada 2016. KLASA:400-06/16-01/44, URBROJ:2137/1-07/01-16-2.

Godišnji izvedbeni odgojno, obrazovni plan i program rada za školsku godinu 2016./2017.

Školski kurikulum OŠ Sokolovac, nastavne i izvannastavne aktivnosti za školsku godinu 2016./2017.

1. **Usklađenost ciljeva, strategije programa s dokumentima dugoročnog razvoja**

OŠ Sokolovac donosi godišnji operativni plan i školski kurikulum, prema planu koje je donijelo Ministarstvo znanosti, obrazovanja i sporta. Planovi se donose za nastavnu, a ne fiskalnu godinu. To je uzrok mnogim odstupanjima u izvršenju financijskog plana, odnosno pomak određenih aktivnosti iz jednog u drugo polugodište uzrokuje promjene izvršenja financijskog plana za dvije fiskalne godine.

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Planirano je da će se:

Iz državnog proračuna u 2017. godini financirati će se plaće za zaposlene,ostali rashodi za zaposlene (jubilarne nagrade,darovi, otpremnine, naknade za bolest, ostali nenavedeni rashodi), naknade za prijevoz na posao i s posla, te naknada poslodavca zbog nezapošljavanja osoba s invaliditetom i naknada vanjskom suradniku za pravoslavni vjeronauk od 4.711.100,00 kuna.

U 2018. g. i 2019. g. iz državnog proračuna financirat će se rashodi kao u 2017. godini.

Iz županijskog proračuna u 2017. godini plan je ostvariti 331.888,00 kn prihoda za materijalne rashode plus sredstva IZS od 150.000,00 kn, plus 26.329,00 kn za Projekt –Svi u školi,svi pri stolu i Prilika za sve 2 u iznosu od 33.453,00 kn. U 2018.i 2019. godini plan je ostvariti prihode na razini 2017. godine, za materijalnih rashode, bez rashoda za materijal koji će nabavljati za škole Koprivničko-križevačka županija objedinjenom javnom nabavom, rashode za nabavu nefinancijske imovine, bez rashoda za opremu koju će nabavljati za škole Koprivničko-križevačka županija objedinjenom javnom nabavom.

Od prodaje starog papira i baterija, te kamate na sredstva po viđenju planirano ostvarit 3.900,00 kuna. Isti prihod planiran u 2018. i 2019. godini. Za troškove vezane uz Eko grupu i slično.

Od namjenskih prihoda u 2017. godini ostvariti 137.000,00 kn prihoda. U 2018. g. i 2019. g. isto toliko. Obuhvaćaju prihode od uplata roditelja za prehranu u školskoj kuhinji, za osiguranje učenika, za ispite znanja, nabava časopisa za učenike, troškove izleta i izvan učioničke nastave.

Od HZZ planirano ostvariti 7.000,00 kn. u 2017. U 2018. i 2019. godini, za naknadu doprinosa za volontera planira se 7.000,00 kn.

Iz proračuna Općine Sokolovac planirano 54.000,00 kuna u 2017. Isti iznos planirana za 2018. i 2019. godiui, Za troškove međuopćinskih natjecanja, trenera športskog kluba, za školu plivanja, za tiskanje školskog lista, nabavu knjiga za školsku knjižnicu.

Od donacija u 2017. godini ostvariti 900,00 kuna. U 2018. g. 900,00 i 2019. g. 900,00 kuna.

Sredstva od otkupa stanova u 2017. godini planirani prihod 750,00 kn. kn. u 2018. godini 750,00 i u 2019. godini 750,00 kn. Namijenjena za trošak el. energije za dva školska stana i nabavu sitnog inventara i druge troškove po potrebi.

Iz proračuna Općine Sokolovac za provedbu programa Male škole 57.881,00 kn. u 2017.godini. U 2018. godini i 2019. godini isti iznos. Sredstva za plaću voditelja Male škole, te za opremu Male škole.

Od Agencije za odgoj i obrazovanje planirano 1.000,00 kuna u 2017.godini. U 2017. i 2018. Godini isti iznos. Sredstva Agencije za obrazovanje za provedbu projekata Županijskih stručnih vijeća (razredna nastava).

1. **Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

I dalje će nam prioritet biti pružanje usluge osnovnoškolskog obrazovanja i odgoj naših učenika. Nastojat ćemo i u naredne tri godine podići kvalitetu nastave na što višu razinu, i to stalnim i kvalitetnim usavršavanjem nastavnika te podizanjem materijalnih i drugih uvjeta, prema našim mogućnostima.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja, priredbe i druge manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik-učitelj, zaposlenici međusobno kroz zajedničke aktivnosti i druženja.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna  vrijednost | Izvor podataka | Ciljana vrijednost 2017. | Ciljana vrijednost 2018. | Ciljana vrijednost  2019. |
| Povećanje broja školskih projekata/priredbi/manifestacija   * Međuopćinska * Županijska * Državna | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 39  10  6  7 | škola | 40  12  8  8 | 40  12  8  8 | 41  14  10  10 |
| Povećanje broja učenika koji su uključeni u različite školske projekte/priredbe/  manifestacije   * međuopćinska * županijska * državna | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 216  50  30  30 | škola | 224  60  40  35 | 224  60  40  35 | 224  60  40  35 |
| Povećanje broja osvojenih mjesta (prva tri) na županijskim/državnim natjecanjima   * županijsko * državno | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada učitelja s nadarenim učenicima | broj | 14  0 | škola | 20  5 | 20  5 | 20  5 |

Poticat će se razvoj pozitivnih vrijednosti i natjecateljskog duha kao primjerice, dodjela nagrada za razred koji skupi najviše starog papira, nagrađivanje najuspješnijih učenika na natjecanjima i sl.

Slobodne aktivnosti bit će organizirane preko:

* sportska gimnastika-učenici
* sportska gimnastika-učenice
* atletika - učenice
* ŠŠD -nogomet
* karate grupa
* likovna grupa
* mali botaničari
* eko - grupa
* globe skupina
* mladi planinari
* mali knjižničari
* povijesna grupa
* pjevački zbor
* pripremni orkestar
* English club
* prometna grupa
* medijacija
* mali volonteri
* dramsko-recitatorska skupina
* podmladak crvenog križa
* crkveno pjevanje
* Klub mladih tehničara

Učitelji će tijekom školske godine sudjelovati na seminarima i stručnim skupovima u okviru stručnog usavršavanja.

U školskoj godini 2015./2016. svi su učenici završili godinu, (dvoje učenika je tijekom godine napustilo školu s navršenih 15 godina).

Klasa:400-01/16-01/02

Urbroj:2137-33-01-16-04

U Sokolovcu, 21.12.2016.

Računovođa:Jasenka Bedenek Ravnatelj: Saša Korkut,prof.